નવસારી પાલિકાની ટીમના સરવે દરમિયાન શહેરમાં ઠેર ઠેર મચ્છરોના ઉત્પત્તિ સ્થાનો મળી આવ્યા હતા. પાલિકાની ટીમે તાબડતોડ આ ઉત્પત્તિ સ્થાનો દૂર કરવાની કામગીરી કરી છે. ચોમાસુ હોય મચ્છરથી ફેલાતા ડેંગ્યુ, મેલેરિયા જેવા રોગો વધુ ફેલાય છે. આ બાબતને ધ્યાને રાખી નવસારી પાલિકાના ચીફ ઓફિસર રમેશ જોષીના માર્ગદર્શન હેઠળ મેલેરિયા-ફાઈલેરિયા અધિકારી પરેશ દેસાઈ અને પાલિકાની ટીમ શહેરના અનેક વિસ્તારોમાં મચ્છરના ઉત્પત્તિસ્થાનો શોધવા ઘૂમી વળી હતી.